text: Note.
  Melodien er P. E. Lange-Müllers opus 19 nr. 1.
  Teksten.
  &lt;poem&gt;
  1. Himlen ulmer svagt i flammerødt
  bag de dunkle graner, bag de drømmende.
  Skjult, hvor skyggen falder tæt og blødt, 
  synger nattergalen højt og strømmende.
  2. Aftenstjernen dirrer stor og blank 
  mod den matte guldgrund sig fortonende. 
  Nåleskoven dufter. Mørket sank 
  over jord, befriende, forsonende. 
  3. Hele dagen har du tappert stridt 
  uden suk, med blege læber smilende. 
  Græd nu, stakkels søster, græd kun frit, 
  tvangløst i din dybe smerte hvilende. 
  &lt;/poem&gt;